Սկալաբրինին տաքացնող վարժություններ է կատարում 2011 թ. Արևելյան կոնֆերենցիայի եզրափակչի 5-րդ խաղին ընդառաջ
**Բրայան Դեյվիդ Սկալաբրինի** (անգլ.՝ *Brian David Scalabrine*, մարտի 18, 1978(1978-03-18), Լոնգ Բիչ, Լոս Անջելես շրջան, Կալիֆոռնիա, ԱՄՆ), իտալական ծագմամբ ամերիկացի նախկին բասկետբոլիստ, հարձակվող։ Ներկա պահին հանդիսանում է Բասկետբոլի ազգային ասոցիացիայի (NBA) «Բոստոն Սելտիքս» ակումբի մարզական մեկնաբանը։

Ծնվել է Կալիֆորնիայի Լոնգ Բիչ քաղաքում, սակայն պատանեկությունն անցկացրել է Իմամքլոու ավանում (Վաշինգտոն նահանգ)։ Տեղի դպրոցն ավարտելուց հետո հաճախել է Հայլայնի հասարակական քոլեջ, որտեղից էլ ստացել սպորտային կրթաթոշակային ծրագիր Հարավային Կարոլինայի համալսարանից։ Համալսարանային թիմում Սկալաբրինին եղել է առաջատար մարզիկ՝ նետման արդյունավետության և անդրադարձների կատեգորիայում։ Համալսարանային տարիներին երբեմն խաղացել է կենտրոնականի դիրքում։

2001 թվականի NBA դրաֆթում Սկալաբրինին ընտրվում է 2-րդ ռաունդում՝ ընդհանուր 34-րդ ընտրությամբ՝ « Նյու Ջերսի Նեթսի» կողմից (այժմ՝ *«Բրուքլին Նեթս»*)։ «Նեթսի» կազմում Սկալաբրինին անցկացնում է չորս խաղաշրջան, որից հետո՝ 2005 թվականին, պայմանագիր է կնքում «Բոստոն Սելտիքսի» հետ։ «Սելտիքսի» կազմում Սկալաբրինին հաղթում է NBA-ի առաջնությունը 2008 թվականին, չնայած փլեյ-օֆֆի ոչ մի ռաունդում մարզիչ Դոք Ռիվերսը նրան և Սկոտ Պոլարդին խաղադաշտ չէր հանում։ 2010 թվականին Սկալաբրինին նոր պայմանագիր է կնքում «Չիկագո Բուլսի» հետ։ Չնայած Սկալաբրինիի րոպեները թիմում չափազանց սահմանափակ էին, նա միշտ ջերմ ընդունելության էր արժանանում չիկագոյացի երկրպագուների կողմից, ովքեր նրան էին կնքել **«Սպիտակ Մամբա»** (հակառակվելով Կոբի Բրայանտի **«Սև Մամբա»** մականվանը) մականվամբ։

Ողջ մասնագիտական կարիերայում Սկալաբրինին կատարել է պահեստային հարձակվողի դեր։

2012 թվականին Սկալաբրինին հրաժարվում է աշխատել որպես «Բուլսի» մարզչի օգնական՝ պատճառաբանելով, որ ցանկանում է ուժերը փորձել հեռուստատեսության բնագավառում։ 2013-ին «Գոլդեն սթեյթ Ուորիորսի» գլխավոր մարզիչ Մարկ Ջեքսոնը հայտարարում է, որ Սկալաբրինին կմիանա ակումբի մարզչական կազմին։

Ծանոթագրություններ
------------------

1. ↑  (Իտալերեն) MOTIEJUNAS IN PRESTITO AL PROKOM, SCALABRINE E' NEL ROSTER ATTIVO COME 'USA' Archived 2011-09-25 at the Wayback Machine.
2. ↑  «Սկալաբրինին պայմանագիր է կնքում «Սելտիքսի» հետ»։ *«USA Today»*։ «Ասոշիեդ պրես»։ 2005 թ․ օգոստոսի 2։ Վերցված է 2011 թ․ Հուլիսի 31
3. ↑  Վոյնարովսկի Ադրիան (2010 թ․ սեպտեմբերի 21)։ ««Բուլսը» հրավիրում է Սկալաբրինիին իրենց մարզական ճամբար»։ «Յահու սպորտս»։ Վերցված է 2011 թ․ Հուլիսի 31

Արտաքին հղումներ
----------------

* Էջը NBA.com կայում
* Էջը Բասկետբոլ-ռեֆերենսում Archived 2014-04-09 at the Wayback Machine.

|  |  |  |  |
| --- | --- | --- | --- |
| 

| * դ
* ք
* խ
Բոստոն Սելտիքս 2007–08 NBA չեմպիոն |
| --- |
|  |
| 0 Լեոն Փոու
• 5 Քևին Գառնեթ
• 9 Ռեյժոն Ռոնդո
• 11 Գլեն Դեյվիս
• 13 Գեյբ Փրուիթ
• 20 Ռեյ Ալեն
• 28 Սեմ Կասել
• 34 Փոլ Փիրս (գերեզրափակչի MVP)
• 41 Ջեյմս Փոզի
• 42 Թոնի Ալեն
• 43 Քենդրիկ Պերկինս
• 44 Բրայան Սկալաբրինի
• 50 Էդդի Հաուս
• 66 Սկոտ Պոլարդ
• 93 Փի Ջեյ Բրաուն
**Գլխավոր մարզիչ`** Դոք Ռիվերս
**Մարզչի օգնականներ`** Թոմ Թիբոդո
• Առնոլդ Հիլ
• Քևին Իստման
• Դեյվիդ Ֆիզդեյլ
• Քլիֆորդ Բեյ |

 |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր · Թվիթթեր |
|  |
| Թեմատիկ կայքեր | Basketball-Reference.com (խաղացող) · Basketball-Reference.com (մարզիչ) · Basketball-Reference.com (Եվրոպա) · Eurobasket.com (խաղացող) · RealGM · Sports-Reference.com (քոլեջ) |

 |